UBERA ARANZETA (EH Bildu, 2015-03-05):
Arratsalde on denoi.
Legebiltzarraren helburua da gaur hizpide dugun arazo horiek, hizpide dugun gisako arazoak ekiditea.
Gu hemen zertarako gaude? Joko-arauak zehazteko, markoak zehazteko horrelakorik ez gertatzeko. Hori da gure betebeharra eta denok inplikatu behariko ginateke joko-arau horiek edota izendapenak egiterako orduan ahalik eta prozesurik gardenenak, bermedunenak eta benetan bermatzeko pertsonarik egokienak izateko, kasu honetan Osakidetzako esparru guztietan. Hasi zerbitzu buruak, arduradunak, langileak. Hori da gure helburua: Interes orokorra defendatzea.
Hemen zer hasi behar gara? Banan-banan Osakidetzako Joseba, Jone, Ane, Cristina, denen gauza partikularrak aipatzen? Sententziak aztertzen, eztabaidatzen, pronuntziatzen? Gu hemen ez gaude horretarako. Noski, gauzak gaizki egiten direnean, joko-arauak ez direnean errespetatzen, hemen gaude Gobernuari belarrietatik tira egiteko esateko konpontzeko, jarraipena egiteko eta horretan gaude. Baina ezin gara hemen hasten interes orokorra langile guztien, arduradun guztien eskubideak, betebeharrak eta partikularrenak. Kontuz.
Eta, noski, partikular horienak ere defendatuko ditugu interes orokorrekin, horretarako gaude hemen. Eta garrantzitsua da benetan pertsonak inolako diskriminaziorik gabe, ez bere jatorriengatik, ez bere sexuarengatik, ez bestelako ezaugarriengatik ez baztertzea, ez baztertzea eta benetan guztiak berdintasunean tratatzea sistemako maila guztietan.
Sistema publikoaren betebeharra da guztiak berdintasunean tratatzea, guztiak bakoitzak egiten duen lanaren arabera, merituen arabera, kontutan hartzea eta dagokion tokian egotea. Hori da guk hemen egin behar duguna. Eta hori ez denean bermatzen, konpondu. Horretarako gaude.
Sistema publikoa dago pertsona guztien aukera berdintasuna bermatzeko, bai langileena eta bai Osakidetza bezeroena. Zer nahi dugu? Kalitatezko osasun zerbitzu bat eskaintzea, herritarren osasun eskubidea bermatzea eta hori guztia ahalik eta hobekien egiteko sistemarik egokiena bermatzea. Hori da gure ardura, berdintasunean eta inolako salbuespenik gabe.
Eta azpimarratu nahi dut inolako salbuespenik gabe, pertsona guztiak berdintasunean, prozesu guztietan, baina zerbitzuburu bat aukeratzeko orduan, izendatzerako orduan, edo berdin zait zein kategoria eta zein mailatan. Eta iruditzen zait hor kontu handiz eta benetan berme guztiekin jokatu behar dugula gardentasun osoz. Hori da gure ustez sistema demokratiko bat.
Hemen ezin gara hasi sententzien aplikazioan pronuntziamenduak egitean zeren eta gaur hau izango da, hurrengoan beste bat izango da, hurrengoan sententzia horren kontrakoa izango da. Iruditzen zaigu hori joko arriskutsua izan daitekeela Parlamentu batendako eta erakunde publiko batendako.
Horregatik, bat, interes orokorra; bi, pertsona guztiak berdintasunean; hiru, salbuespenik gabe eta pertsonak, esan dudan bezala bigarrenean, diskriminatu gabe bere jatorri, sexu edo dena delakoa bere pertsonak dituen ezaugarriak.
Guk hemendik bideratu behar duguna da Osakidetzan lanean ari diren profesional guztiak ahalik eta baldintzarik egokienak izatea beraien lana kalitatez eta ondo burutzeko. Hori da gure lana eta horretan ahalegindu beharko ginateke.
Eta horregatik, nahiz eta Roncal andreak ez duen ulertzen gure puntua, guk esaten duguna da konpontzeko arazoa. Sententzia aplikatuko da baina horrek ez du esan nahi Arabako Ospitale Unibertsitarioan dagoen arazoa konponduko denik zeren eta sententzia aplikatuta ere, lan harremanak, lan egoera ez da normalizatuko.
Eta hori behar dugu, beharrezkoa da lan on bat egiteko eta lan giro normalizatu baten egiteko elkarrizketa beste egoera bat bultzatzea eta horretarako baldintzak jartzea. Eta hori izan da gure helburua.
Hori izan da gure helburua eta horregatik bi puntu zituen gure osoko zuzenketa. Bat, edozein izendapenetan prozesuan gardentasun osoa bermatzea berme guztiekin eta salbuespenik gabe egitea pertsona guztiak berdintasunean tratatuz. Eta bestetik, sortzen diren arazoak eta sortu diren arazoak Arabako Ospitale Unibertsitarioan Dermatologiako Zerbitzuan konpontzeko, behin betiko konpontzeko horretarako behar diren neurri guztiak hartzeko baina noski, lan harremanak normalizatzeko ere inplikatutako pertsonekin elkarrizketa bat jarri behar duzu bai edo bai.
Hemen egun batean sententzia bat beteta ez da egun batetik bestera gauzak aldatzen. Hau prozesua luzea da eta guk Gobernuari hori eskatzen diogu, konpontzeko. Ezin gara ibili horrela, are gutxiago sistema publikoarekin, are gutxiago hainbat pertsona tartean daudenean azken honek egoera kaskartzen duelako, maila pertsonalean ere eragiten duelako eta abar luze bat.
Horregatik, guk gure osoko zuzenketa babestuko dugu.
Eskerrik asko.